CELEX: 31993R1959
Language: el
Date: 1993-07-19 00:00:00
Title: Κανονισμός (ΕΟΚ) αριθ. 1959/93 της Επιτροπής της 19ης Ιουλίου 1993 που τροποποιεί τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο και τον κανονισμό (ΕΟΚ) αριθ. 3565/88 για κατάταξη εμπορευμάτων στη συνδυασμένη ονοματολογία

Avis juridique important

|

31993R1959

Κανονισμός (ΕΟΚ) αριθ. 1959/93 της Επιτροπής της 19ης Ιουλίου 1993 που τροποποιεί τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο και τον κανονισμό (ΕΟΚ) αριθ. 3565/88 για κατάταξη εμπορευμάτων στη συνδυασμένη ονοματολογία  

Επίσημη Εφημερίδα αριθ. L 177 της 21/07/1993 σ. 0012 - 0012

ΚΑΝΟΝΙΣΜΟΣ (ΕΟΚ) αριθ. 1959/93 ΤΗΣ ΕΠΙΤΡΟΠΗΣ της 19ης Ιουλίου 1993 που τροποποιεί τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο και τον κανονισμό (ΕΟΚ) αριθ. 3565/88 για  κατάταξη εμπορευμάτων στη συνδυασμένη ονοματολογίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 1667/93 της Επιτροπής (2), και ιδίως το άρθρο  9,  Εκτιμώντας:  ότι ο κανονισμός (ΕΟΚ) αριθ. 2658/87 θέσπισε μια ονοματολογία των εμπορευμάτων, που στο εξής καλείται "συνδυασμένη ονοματολογία", η οποία πληροί, συγχρόνως, τις απαιτήσεις του κοινού δασμολογίου και των στατιστικών του εξωτερικού εμπορίου της  Κοινότητας- ότι, για να εξασφαλιστεί η ενιαία εφαρμογή της συνδυασμένης ονοματολογίας, πρέπει να θεσπιστούν διατάξεις που αφορούν την κατάταξη των αλογωνομένων παραγώγων των κορτικοεπινεφριδίων ορμονών που περιλαμβάνονται στον κωδικό ΣΟ 2937 22 00- ότι, προς το σκοπό αυτό, πρέπει να εισαχθεί συμπληρωματική σημείωση στο κεφάλαιο 29 της συνδυασμένης ονοματολογίας- ότι, κατά συνέπεια, κρίνεται σκόπιμη η τροποποίηση του κανονισμού (ΕΟΚ) αριθ. 2658/87- ότι ο παρών κανονισμός καλύπτει, ομοίως, το προϊόν αριθ. 2, που αναφέρεται στο παράρτημα του κανονισμού (ΕΟΚ) αριθ. 3565/88 της Επιτροπής (3), με την ονομασία "φουροϊκή μομεταζόνη (ΙΝΝΜ)"- ότι, ως εκ τούτου, καθίσταται αναγκαία η κατάργηση του  κανονισμού αυτού- ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο κεφάλαιο 29 της συνδυασμένης ονοματολογίας που βρίσκεται στο παράρτημα του κανονισμού (ΕΟΚ) αριθ. 2658/87 προστίθεται η ακόλουθη συμπληρωματική σημείωση:  "Συμπληρωματική σημείωση 1. Σύμφωνα με την έννοια της διάκρισης 2937 22 00, οι όροι "ορμόνες κορτικοεπινεφρίδιες" σημαίνουν τις φυσικές ή συνθετικά αναπαραγόμενες ορμόνες κορτικοεπινεφρίδιες και τα παράγωγά τους, στο βαθμό που οι εν λόγω διατηρούν τη δραστηριότητα της  ορμόνης." Άρθρο 2  Διαγράφεται το σημείο 2 "φουροϊκή μομεταζόνη (ΙΝΝΜ)" του πίνακα που είναι προσαρτημένος στον κανονισμό (ΕΟΚ) αριθ. 3565/88.  Άρθρο 3  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Ιουλίου 1993.  Για την Επιτροπή Christiane SCRIVENER Μέλος της Επιτροπής (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 158 της 30. 6. 1993, σ. 25.  (3) ΕΕ αριθ. L 311 της 17. 11. 1988, σ. 25.